Tiigi tänav (Rakvere)

Tiigi tänav on tänav Rakvere linna keskosas. Selle kaugus lõuna pool asuvast Keskväljakust on linnulennult 700 meetrit. 

Tänav on pikkusega 263 meetritKohalike teede nimekiri (vaadatud 12.01.2021) ja põhiosas laiusega 25 meetrit. Tiigi tänav paikneb Lilleküla linnaosas, olles läänepoolsel lõigul piiritänavaks Vanalinna linnaosagaRakvere linnaosad. Saades alguse Tööstuse tänava ristmikult, ristub lääne suunas kulgedes Kalda ja Carl Robert Jakobsoni tänavaga ning lõpeb Vabriku tänava ristmikulGeoportaal (vaadatud 12.01.2021).

Tiigi tänav  kujunes välja 20. sajandi esimeses pooles, kui 1930. aastal valmis praegu Tööstuse  tänav 12 paiknev omaaegne Rakvere Linna 1. Algkooli koolimaja, nüüdne Rakvere Eragümnaasiumi hoone Rakvere interaktiivne kaart. 

Tiigi tänav viib lääne suunas välja Rakvere mõisa pargi luigetiigini. Tänava lõpus jääb paremale Rakvere Piiritusetehase hoonestu, mille kaugem eelkäija oli mõisa viinavabrik. Tiigi tänav 6 oli romaanikirjanik Helga Pärli-Sillaotsa viimane elupaik. Tiigi tänav 3 paiknevad endise Rakvere Piimakombinaadi tootmishooned, tootmine viidi Jõhvi linna üle 2011. aastalOdette Kirss. "Jalutaja teejuht, Rakvere", Tallinn, Solnessi Arhitektuurikirjastus, 2007.lk 154. 

Tänava põhjaküljel asuvad ka ühepereelamud abihoonetega, mis on ehitatud enamuses 20. sajandi keskel. 

Viited

Kategooria: Rakvere tänavad